stanford-oval/wikipedia huggingface dataset:
9. elokuuta
Tapahtumia

48 eaa. – Farsaloksen taistelu: Julius Caesarin johtamat joukot kukistivat Pompeiuksen ja senaatin joukot.
378 – Adrianopolin taistelu: Rooman keisari Valens ja 2/3 hänen joukoistaan kuoli taistelussa visigootteja vastaan nyky-Turkissa.
681 – Bulgaarit tunkeutuivat Tonavan eteläpuolelle ja perustivat uuden kuningaskunnan, Bulgarian, voitettuaan Bysantin keisari Konstantinos IV:n joukot.
1173 – Pisan tornin kaksi vuosisataa kestäneet rakennustyöt alkoivat.
1483 – Sikstuksen kappeli avattiin Roomassa.
1788 – Liikkalan kirje käynnisti kapinan kuningas Kustaa III:ta vastaan Kustaan sodan aikana.
1854 – Henry Thoreaun kirja Elämää metsässä julkaistiin.
1855 – Oolannin sota: Viaporin pommitus alkoi.
1877 – Suomessa annettiin asetus kultarahakantaan siirtymisestä.
1892 – Thomas Edison sai patentin kaksisuuntaiselle lennättimelle.
1902 – Edvard VII kruunattiin Yhdistyneen kuningaskunnan kuninkaaksi.
1930 – Betty Boop debytoi elokuvassa Dizzy Dishes.
1945 – Toinen maailmansota: toinen Japaniin pudotettu ydinpommi (”Fat Man”) räjähti Nagasakin yläpuolella klo 11.02 paikallista aikaa; 60 000 – 80 000 ihmistä kuoli ja yli 60 000 loukkaantui.
1965 – Singapore itsenäistyi Malesiasta.
1969 – Charles Mansonin johtaman kultin jäsenet murhasivat viisi ihmistä, joiden joukossa oli elokuvaohjaaja Roman Polańskin vaimo Sharon Tate.
1974 – Watergate-skandaali: Yhdysvaltain presidentti Richard Nixonin edellisenä päivänä ilmoittama ero astui voimaan. Varapresidentti Gerald Fordista tuli Yhdysvaltain 38. presidentti.
2014 – Valkoihoinen poliisi ampui Missourin Fergusonissa mustaihoisen aseettoman 18-vuotiaan opiskelijan Michael Brownin, mikä käynnisti päiviä kestäneet mellakat.
2021 – Tampereen raitiotie avattiin säännölliselle matkustajaliikenteelle.
Juhlapäiviä

Suomi: Suomalaisen taiteen päivä
Singapore: Kansallispäivä.
YK: Kansainvälinen maailman alkuperäiskansojen päivä (”International Day of the World's Indigenous People”). Vietetty YK:n julistamana ”Maailman alkuperäiskansojen vuosikymmenenä” (1994–2004).
Jouni Moshnikoff

Jouni Moshnikoff (30. toukokuuta 1940 Petsamo – 29. toukokuuta 2012) oli koltansaamelainen aktivisti, joka työskenteli koltansaamen ja koltansaamelaisen kulttuurin hyväksi. Hän sai vuonna 2006 Gollegiella-palkinnon.
Moshnikoff asui Sevettijärvellä ja työskenteli poromiehenä. Hän osallistui alusta lähtien työhön koltansaamen kirjakielen kehittämiseksi. Hän kehitti myös kielen sanavarastoa. Moshnikoff istui Saamen kielilautakunnan jäsenenä vuodesta 1996. Hän oli edelläkävijä yhteyksien luomisessa Venäjän saamelaisväestöön. Moshnikoff laati vaimonsa, opetusneuvos Satu Moshnikoffin kanssa suomi–koltansaame-sanakirjan ja oli mukana laatimassa koltansaamen kielioppia.
Jordan Eagers

Jordan Eagers (s. 3. tammikuuta 1989 Sheffield, Englanti, Yhdistynyt kuningaskunta) on englantilainen jalkapalloilija. Pelipaikaltaan hän on keskikenttäpelaaja.
Eagers pelasi Veikkausliigan kaudella 2008 13 ottelua IFK Mariehamnissa. Sen jälkeen hän teki sopimuksen Sheffield FC:n kanssa, jonka jälkeen hän edusti Staveley Miners Welfarea kolmen kauden verran. Hän palasi Sheffield FC:hen tammikuussa 2013.
Jazz Jackrabbit 2

| Jazz Jackrabbit 2 |
| --- | --- |
Kehittäjä:  Epic MegaGames
Julkaisija:  Project Two Interactive
Jakelija:  MacPlay
Säveltäjä:  Alexander Brandon
Pelisarja:  Jazz Jackrabbit
Julkaistu:  1998
Lajityyppi:  tasohyppely
Pelimuoto:  yksinpeli
Alusta:  Windows
Jakelumuoto:  CD-ROM
Lisää peliartikkeleitaVideopelien teemasivulla
Infobox OK  : 
Jazz Jackrabbit 2 on Epic MegaGamesin kehittämä tasohyppelypeli. Peli on julkaistu vuonna 1998 Windowsille. Peli on seuraaja Jazz Jackrabbitille. Sen päähenkilönä on pieni vihreä jänis joka kantaa isoa asetta, tehtävänään kukistaa kilpikonna Devan Shell ja pelastaa prinsessa Eva Earlong.
Haasteenaan Jazzilla on tällä kertaa pelastaa timantti pahantahtoisen Devan Shellin kynsistä, sillä hän aikoo käyttää sitä aikakonettaan varten muokatakseen historian kulkua pysyvästi.
Pelihahmot > Jazz

Jazz on pelin nimihahmo, hänet tunnistaa vihreästä turkista, punaisesta otsahihnasta ja sinisestä, kookkaasta aseesta.
Pelihahmot > Jazz > Jazzin erityiskyvyt

superhyppy - pidettäessä alas-näppäintä pohjassa ja painettaessa hyppynäppäintä, Jazz hyppää korkeammalle nyrkki ojossa, murskaten !-merkkisiä palikoita ja muita esteitä.
propellikorvat - Jazzin ollessa ilmassa, painettaessa hyppynäppäintä useamman kerran, hän pyörittää korviaan kuin helikopterin propelleja.
Pelihahmot > Spaz

Spaz on Jazzin älynlahjoiltaan vähäinen veli, jonka tunnistaa punaisesta turkista, sinisistä saappaista ja vihreästä aseesta.
Pelihahmot > Spaz > Spazin erityiskyvyt

karatepotku - pidettäessä alas-näppäintä pohjassa ja painettaessa hyppynäppäintä, Spaz suorittaa potkun, jolla voi tuhota !-merkittyjä palikoita tai vihollisia. Suunta määräytyy mihin suuntaan Spazin kasvot tuolloin osoittavat.
kaksoishyppy - painettaessa hyppynäppäintä kaksi kertaa, Spaz hyppää kaksoishypyn, jonka avulla hän voi päästä korkeammille tasoille.
Pelijaksot

Episodeja on 4, jotka jakautuvat 3 eri maailmaan joista on 2 erilaista tasoa.
Formerly a Prince (Olipa kerran prinssi)
Jazzin täytyy löytää tiensä ulos linnasta, ulos kuninkaalliseen puutarhaan ja sieltä Devanin laboratorioon.
Jazz in Time (Jazz ajan matkassa)
Tässä Jazz seikkailee läpi viktoriaanisen kauden, päätyy Liisan Ihmemaahan ja löytää itsensä rannalta.
Flashback (Takauma)
Jo alkuperäisestä Jazz Jackrabbitista tutut planeetat Diamondus, Tubelectric ja Medivo ovat mukana taas, joko entistä ehompina - tai entistä pahempina.
Funky Monkeys (Apinointia)
Viidakon siimeksistä Jazzin pitää koluta tiensä alamaailmojen kylmiin syvyyksiin, löytääkseen Devan rikinkatkuisesta piilopaikastaan ja kukistaa hänet lopullisesti!
Jazz Creation Station

Tässä tasoeditorissa voit luoda ja muokata omia tasojasi pelattavaksi ja jaettavaksi verkossa muille pelaajille.
Kehittäjät

Pääohjelmoija: Arjan Brussee
Ohjelmointi: Michiel Ouwehand
Taide ja suunnittelu: Nick Stadler
Suunnittelu, tuotanto: Cliff Bleszinski
Musiikki: Alexander Brandon
Elokuvalliset animaatiot: Dean Dodrill
Äänitehosteet: Nando Eweg
Ylimääräinen tasosuunnittelu: John MacLellan
Tuottaja, ylimääräinen musiikki: Robert A. Allen
Ääniohjelmointi: Carlo Vogelsand
Ylimääräinen musiikki: Sean Hiler
Aiheesta muualla

Jazz Jackrabbit 2 MobyGamesissa (englanniksi)
Jazz 2 Online (Arkistoitu – Internet Archive)
jazzjackrabbit.net
Johnette Napolitano

Johnette Napolitano (s. 22. syyskuuta 1957 Hollywood, Los Angeles, Kalifornia) on yhdysvaltalainen laulaja, lauluntekijä ja basisti. Hänet tunnetaan parhaiten vaihtoehtorock-yhtye Concrete Blonden laulajana, basistina ja lauluntekijä.
Aiheesta muualla

Johnette Napolitanon viralliset sivut (Arkistoitu – Internet Archive) (englanniksi)
Johnette Napolitanon MySpace-sivu (englanniksi)
Jouni Miettinen

Jouni Miettinen (s. 15. syyskuuta 1952) on suomalainen ravivalmentaja. Miettinen valmentaa hevosia Porin Pinomäessä. Aiemmin Miettinen on työskennellyt graafisella alalla toimitusjohtajana sekä muissa johtotehtävissä.
Kuninkuusraveihin Miettinen on osallistunut Rapin Aatoksella, Larvan Hurmoksella, Heilikalla, Jussin Vapulla, Heianilla, Kemun Tutulla, Loisto-Piirolla, Vislakalla ja Vaivalla.
Miettinen toimi myös Porin raviradalla ratavalmentajana vuodesta 2017 vuoteen 2020.
James Vincent McMorrow

| James Vincent McMorrow |
| --- | --- |
 McMorrow vuonna 2011
Henkilötiedot
Syntynyt: 14. tammikuuta 1983 (ikä 41)
Ammatti:  laulaja-lauluntekijä
Muusikko
Laulukielet:  englanti
Aktiivisena:  2008-
Tyylilajit:  folk, indie
Soittimet:  laulu, kitara, banjo, rummut
Levy-yhtiöt:  Vagrant/Believe Digital
Aiheesta muualla
Kotisivut
  [ Muokkaa Wikidatassa ] [ ohje ]  
James Vincent McMorrow (s. 14. tammikuuta 1983) on irlantilainen folklaulaja ja lauluntekijä.  Hänen debyyttialbuminsa Early in the Morning julkaistiin helmikuussa 2010.  Hän kirjoitti albumin yksinäisyyden aikana rantatalossa Irlannissa.  Hänen musiikkiaan on verrattu Bon Iveriin, Sufjan Stevensiin, ja Ray LaMontagneen. Kappaleita Early in the Morning -albumilta on käytetty yhdysvaltalaisissa televisio-ohjelmissa.
McMorrowin teki televisiodebyyttinsä BBC Twon ohjelmassa Later... with Jools Holland 27. toukokuuta 2011.
McMorrow esiintyi Eurosonic Festivaleilla 2012, kun Irlanti oli "valokeilamaa".
Diskografia > Albumit

| Nimi | Vuosi | Listasijoitus> UK  | Listasijoitus> IRE  | Listasijoitus> NL  | Listasijoitus> FRA  |
| --- | --- | --- | --- | --- | --- |
| Early in the Morning |  Julkaistu: 26. helmikuuta 2010 (IRE) 7. maaliskuuta 2011 (UK)  Levy-yhtiö: Believe Digital  Formaatit: CD, digitaalinen lataus | 68 | 23 | 92 | 87 |
Diskografia > EP:t

The Sparrow and the Wolf (2008)
Self Titled EP (julkaistu vain Yhdysvalloissa)
Diskografia > Singlet

| Vuosi | Nimi | Listasijouts> UK  | Albumi |
| --- | --- | --- | --- |
| 2011 | "Higher Love" | 21 | We Don't Eat - EP |
Jānis Šmēdiņš

| Mitalit | Mitalit | Mitalit |  |
| --- | --- | --- | --- |
|  Šmēdiņš vuonna 2018 |  Šmēdiņš vuonna 2018 |  Šmēdiņš vuonna 2018 |  |
Maa:   Latvia
Miesten rantalentopallo
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 | Rantalentopallo |  |
| EM-kilpailut  | EM-kilpailut  | EM-kilpailut  |  |
|  Hopeaa | Klagenfurt 2013 | Rantalentopallo |  |
|  Hopeaa | Cagliari 2014 | Rantalentopallo |  |
|  Pronssia | Berliini 2010 | Rantalentopallo |  |
Jānis Šmēdiņš (s. 31. heinäkuuta 1987 Kuldīga) on latvialainen rantalentopalloilija ja olympiamitalisti. Pļaviņš saavutti pronssia Lontoon olympialaisissa 2012 Mārtiņš Pļaviņšin kanssa. Šmēdiņš oli mukana myös Rio de Janeirossa 2016, jolloin hän jäi sijalle 19. Šmēdiņšillä on kaksi EM-hopeaa vuosilta 2013 ja 2014 sekä EM-pronssi vuodelta 2010.
Jouni Aikio

Jouni Aikio eli Kaapin Jouni (9. maaliskuuta 1875 Inari – 22. kesäkuuta 1956) oli Sotkajärvellä nykyisen Lemmenjoen kansallispuiston alueella asunut saamelainen poromies joka oli aikanaan hyvin tunnettu myös Lapin ulkopuolella. Hän esiintyi elokuvissa, esitti joikuja radiossa, pääsi Suomen Kuvalehden kansikuvaan ja hänen luonaan vierailivat muun muassa presidentti Urho Kekkonen ja Lapin läänin maaherra Kaarlo Hillilä.
Kaapin Jounin vanhemmat olivat Annan Kaapi eli Gabriel Aikio ja Vuolabin Ella. Perhe oli alun perin kotoisin Inarista mutta Jounin syntymän aikoihin he asuivat Utsjoen Pulmangissa. Perhe palasi kuitenkin takaisin Inariin 1800-luvun lopulla porolaidunten kulumisen takia. Sotkajärvelle Kaapin Jouni asettui vuonna 1905.
Kaapin Jouni tapasi Inarin kirkonkylässä vuonna 1935 käyneen presidentti Pehr Evind Svinhufvudin, luovutti tälle saamelaisten anomuskirjelmän ja sai kutsun vierailla Helsingissä. Vuonna 1936 hän matkusti perheineen yhdessä noin 30 muun poromiehen kanssa Helsingissä pidetyille poroviikoille ja tapasi Helsingissä Svinhufvudin ohella myös silloisen oikeusministerin Urho Kekkosen ja Rovaniemen kauppalanjohtajan Kaarlo Hillilän. Myöhemmin Kekkonen ja Hiililä tekivät myös vastavierailun Kaapin Jounin luokse. Jouni sai vuonna 1940 Suomen Valkoisen Ruusun Ritarikunnan ristin.
Kaapin Jouni sai pääasiallisen elantonsa poroista ja hän myi poronlihaa ja muuta ruokatavaraa muun muassa Lemmenjoen alueen kullankaivajille ja sotavuosina saksalaisille joukoille. Kerrotaan, että hänellä oli parhaimmillaan yli 3 000 poroa. Lapin sodan aikana Kaapin Jouni joutui perheineen lähtemään evakkoon Pohjanmaalle, mutta hänen tilansa rakennukset säilyivät sodan tuhoilta.
Sotkajärven pohjoispäässä sijaitsevan Kaapin Jounin entisen asuinpaikan eli Kaapin Jounin kentän ensimmäinen asukas oli 1800-luvun lopulla paikalle asettunut Menes-Antti eli Karhu-Antti, oikealta nimeltään Antti Juhaninpoika Morottaja (1853–1907). Tila oli asuttuna yhtäjaksoisesti kevääseen 2004 saakka jolloin viimeinen Kaapin Jounin suvun edustaja Pauli Aikio muutti pois tilalta. Tila oli tätä ennen hankittu valtiolle vuonna 2002 ja tila liitettiin Lemmenjoen kansallispuistoon vuonna 2004. Kentän rakennuksiin kuuluvat 1900-luvun alussa valmistunut hirsinen päärakennus jonka nykyinen ulkoasu on peräisin 1970-luvulta, yhdistetty karja- ja heinäsuoja, useita aittoja, kaksi saunaa, maakellari ja ulkokäymälät. Asuinkenttää ympäröi riukuaita. Tilan rakennukset entisöitiin vuosina 2008–2011 matkailukäyttöön.
Aiheesta muualla

Armas Launis : Kaapin Jouni ja hänen joikunsa, Suomen Kuvalehti, 14.03.1936, nro 11, s. 16, Kansalliskirjaston digitaaliset aineistot
Aaro A. Nuutinen : Kaapin Jouni kotioloissaan, Helsingin Sanomat, 30.04.1939, nro 115, s. 35, Kansalliskirjaston digitaaliset aineistot
Jouni Apajalahti

Jouni Apajalahti vuonna 1972.
Jouni Arto Aarre Apajalahti (10. huhtikuuta 1920 Kemi – 31. toukokuuta 2009 Tampere) oli suomalainen kirjailija ja kokoomuksen kansanedustaja vuosina 1966–1970.
Apajalahti valmistui ylioppilaaksi vuonna 1939 Kuopion yhteiskoulusta ja teologian kandidaatiksi Helsingin yliopistosta vuonna 1948. Hänet vihittiin papiksi Tampereella vuonna 1949. 1950-luvulla hän suoritti kasvatusopin tutkinnon ja erillisiä oikeustieteen kursseja Helsingin yliopistossa. Apajalahti sai rovastin arvonimen vuonna 1976.
Työuransa Apajalahti aloitti Keravan nuorisovankilan pastorina 1949–1951. Hän oli Vankeusyhdistyksen asiamies ja nuorisonvalvoja Helsingissä 1951–1962, minkä jälkeen toimi Helsingin evankelis-luterilaisten seurakuntien nuorisoneuvonnan johtajana vuodet 1962–1977. Vuodet 1977–1978 hän oli Helsingin kaupungin erityissuunnittelija ja vuodet 1979–1983 kulttuurijohtaja.
Helsingin kaupunginvaltuustossa Apajalahti toimi vuosina 1965–1977 ja uudelleen vuodesta 1997. Kaupunginhallituksen jäsen hän oli vuodet 1973–1977.
Apajalahti kirjoitti dekkareita, näytelmiä ja elokuvien käsikirjoituksia. Dekkarikirjailijana hän debytoi vuonna 1969 teoksella Kappalaisen kaitafilmi. Apajalahti kirjoitti myös useita TV-näytelmiä ja oli yksi käsikirjoittajista Mikko Niskasen elokuvassa Sissit (1963). Hän sai valtion taiteilijaeläkkeen vuonna 1985.
Teoksia

Pokkasakki; Tiet. (TV-näytelmiä.) Karisto 1966.
Minimessu. Mielipiteitä 5. Weilin + Göös, Helsinki 1967.
Kappalaisen kaitafilmi: Jännitysromaani. Weilin + Göös, Helsinki 1969.
Osakeyhtiö Finlayson-Forssa aktiebolag: Finlayson 1820-1970. (Svensk text Holger Ström.) Valokuvat Otso Pietinen. Finlayson, Tampere 1970.
Kadonnut vaaliasiakirja: Jännitysromaani. Weilin + Göös, Helsinki 1971.
Ristikontraa. Weilin + Göös, Helsinki 1971.
Ryhmärippi. Weilin + Göös, Helsinki 1976.
Minä ja lähimmäinen: 70-vuotiaan Kalliolan juhlakirja. Kalliolan kannatusyhdistys, Helsinki 1990.
Adrian Sutil

| Adrian Sutil |
| --- | --- |

Henkilötiedot
Kansalaisuus:   Saksa
Formula 1 -ura
Aktiivivuodet:  2007–2011, 2013–2014
Talli(t):  Spyker (2007) Force India (2008–2011, 2013) Sauber (2014)
Kilpailuja:  128
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  1
MM-pisteitä:  124
Ensimmäinen kilpailu:  Australian GP 2007
Viimeinen kilpailu:  Abu Dhabin GP 2014
Aiheesta muualla
f1.adriansutil.com/home/welcome.html
Adrian Sutil (s. 11. tammikuuta 1983 Starnberg, Baijeri, Saksa) on saksalainen rata-autolija.
Sutil kilpaili Formula 1 -sarjassa ensimmäisen kerran vuonna 2007. Vuonna 2012 hän jäi ilman ajopaikkaa, kunnes vuonna 2013 hän palasi takaisin Formula ykkösiin. Vuonna 2014 Sutil ajoi Sauberilla. Vuonna 2015 hän toimi Williamsin testikuljettajana.
Sutil kilpailee Saksan väreissä, vaikka hän olisi isänsä puolelta voinut edustaa myös tämän kotimaata Uruguayta. Sutil kunnioittaa juuriaan kypärässään, jossa on Uruguayn lipun värit.
Sutil on ajanut toiseksi eniten F1-kilpailuja lajin historiassa ilman palkintosijoja. Sutil saavutti uransa aikana yhden nopeimman kierroksen.
Uran alku

Sutil aloitti autourheiluharrastuksensa kartingilla 14-vuotiaana. Vuonna 2002 hän siirtyi kilpailemaan Sveitsin Formula Ford -sarjaan. Sutil hallitsi sarjaa ylivoimaisesti, kun voitti kaikki sarjan kymmenen kilpailua startattuaan jokaiseen paalupaikalta. Lisäksi hän saavutti viisi voittoa Formula Masters Austria -mestaruussarjasta.
Seuraavaksi vuodeksi Sutil siirtyi Formula ADAC BMW -sarjaan. Vuosi ei sujunut toivotulla tavalla ja Sutil sijoittui sarjassa kuudenneksi jääden ilman voittoja. Kaudeksi 2004 hän siirtyi Formula 3 Eurosarjaan Colin Kollesin talliin. Vaikka Sutil ajoi pisteille kahdesti, herätti hän huomion Kollesissa.
Kaudella 2005 Sutil ajoi Formula 3 -sarjassa ASM -tallissa, jossa hän oli ajanut myös edelliskauden viimeisessä kilpailussa, Lewis Hamiltonin tallikaverina. Hamilton oli nopeampi ja voitti 15 kilpailua, Sutilin voittaessa kahdesti. Hamilton vei mestaruuden ja Sutil sijoittui toiseksi. Kauden kahteen viimeiseen kilpailuun Sutil ei osallistunut, koska hän ajoi A1 Grand Prix -sarjassa A1 Team Germany -tallissa kolmessa kilpailussa.
Sutil kilpaili kaudella 2006 Japanin Formula 3 -sarjassa. Hän ajoi hyvin koko kauden ajan ja voitti lopulta sarjan mestaruuden. Kausi huipentui vielä kolmanteen sijaan Macaun Formula 3 GP:ssä.
Formula 1 -tulokset > Kaudet numeroina

| Kausi | Talli | Sijoitus | Kilpailut | Pisteet | Voitot | Palkintosijat | Paalupaikat | Nopeimmat kierrokset | Pistesijat |
| --- | --- | --- | --- | --- | --- | --- | --- | --- | --- |
| 2007 | Spyker-Ferrari | 19. | 17 | 1 | 0 | 0 | 0 | 0 | 1 |
| 2008 | Force India-Ferrari | 20. | 18 | 0 | 0 | 0 | 0 | 0 | 0 |
| 2009 | Force India-Mercedes | 17. | 17 | 5 | 0 | 0 | 0 | 1 | 1 |
| 2010 | Force India-Mercedes | 11. | 19 | 47 | 0 | 0 | 0 | 0 | 9 |
| 2011 | Force India-Mercedes | 9. | 19 | 42 | 0 | 0 | 0 | 0 | 9 |
| 2013 | Force India-Mercedes | 13. | 19 | 29 | 0 | 0 | 0 | 0 | 8 |
| 2014 | Sauber-Ferrari | 18. | 19 | 0 | 0 | 0 | 0 | 0 | 0 |
| Yhteensä (7 kautta) | Yhteensä (7 kautta) | Yhteensä (7 kautta) | 128 | 124 | 0 | 0 | 0 | 1 | 28 |
Formula 1 -tulokset > Tulokset kilpailuittain

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006 | Midland | BHR   | MAL   | AUS   | SMR   | EUR TD | ESP   | MON   | GBR   | CAN   | USA   | FRA TD | GER   | HUN   | TUR   | ITA   | CHN   | JPN TD | BRA   |  | – | – |
| 2007 | Spyker | AUS 17 | MAL Kesk. | BHR 15 | ESP 13 | MON Kesk. | CAN Kesk. | USA 14 | FRA 17 | GBR Kesk. | EUR Kesk. | HUN 17 | TUR 21† | ITA 19 | BEL 14 | JPN 8 | CHN Kesk. | BRA Kesk. |  |  | 1 | 19. |
| 2008 | Force India | AUS Kesk. | MAL Kesk. | BHR 19 | ESP Kesk. | TUR 16 | MON Kesk. | CAN Kesk. | FRA 19 | GBR Kesk. | GER 15 | HUN Kesk. | EUR Kesk. | BEL 13 | ITA 19 | SIN Kesk. | JPN Kesk. | CHN Kesk. | BRA 16 |  | 0 | 20. |
| 2009 | Force India | AUS 9 | MAL 17 | CHN 17† | BHR 16 | ESP Kesk. | MON 14 | TUR 17 | GBR 17 | GER 15 | HUN Kesk. | EUR 10 | BEL 11 | ITA 4 | SIN Kesk. | JPN 13 | BRA Kesk. | ABU 17 |  |  | 5 | 17. |
| 2010 | Force India | BHR 12 | AUS Kesk. | MAL 5 | CHN 11 | ESP 7 | MON 8 | TUR 9 | CAN 10 | EUR 6 | GBR 8 | GER 17 | HUN Kesk. | BEL 5 | ITA 16 | SIN 9 | JPN Kesk. | KOR Kesk. | BRA 12 | ABU 13 | 47 | 11. |
| 2011 | Force India | AUS 9 | MAL 11 | CHN 15 | TUR 13 | ESP 13 | MON 7 | CAN Kesk. | EUR 9 | GBR 11 | GER 6 | HUN 14 | BEL 7 | ITA Kesk. | SIN 8 | JPN 11 | KOR 11 | IND 9 | ABU 8 | BRA 6 | 42 | 9. |
| 2013 | Force India | AUS 7 | MAL Kesk. | CHN Kesk. | BHR 13 | ESP 13 | MON 5 | CAN 10 | GBR 7 | GER 13 | HUN Kesk. | BEL 9 | ITA 16† | SIN 10 | KOR 20† | JPN 14 | IND 9 | ABU 10 | USA Kesk. | BRA 13 | 29 | 13. |
| 2014 | Sauber | AUS 11 | MAL Kesk. | BHR Kesk. | CHN Kesk. | ESP 17 | MON Kesk. | CAN 13 | AUT 13 | GBR 13 | GER Kesk. | HUN 11 | BEL 14 | ITA 15 | SIN Kesk. | JPN 21† | RUS 16 | USA Kesk. | BRA 16 | ABU• 16 | 0 | 18. |
• Abu Dhabin GP:ssä 2014 jaettiin tuplapisteet.

† – keskeytys, ajoi yli 90 % kilpailusta.
Formula 1 -tulokset > Merkkipaalut

| Nro | Merkkipaalu | Ajetut GP:t | Osakilpailu |
| --- | --- | --- | --- |
| 1 | Ensimmäinen kilpailu | 1 | Australian GP 2007 |
| 2 | Ensimmäiset MM-pisteet | 15 | Japanin GP 2007 |
| 3 | Ensimmäinen nopein kierros | 48 | Italian GP 2009 |
| 4 | 100 MM-pistettä | 91 | Australian GP 2013 |
| 5 | 100 kilpailua | 100 | Unkarin GP 2013 |
Yksityiselämä

17. huhtikuuta 2011 Kiinan GP:n jälkeen Sutil nahisteli Shanghain M1NT nimisessä yökerhossa Renault -tallin pääomistajan Genii Capitalin toimitusjohtajan Eric Luxin kanssa. Saksalaisen Bild -lehden mukaan Sutil iski juomalasilla Luxia kaulaan, joka sai näin ollen haavan kaulaansa. Lux teki tapauksesta rikossyytteen Sutilia vastaan. Tapauksen seurauksena Sutil menetti tallipaikkansa kaudeksi 2012.
Sutilin isä Jorge on uruguaylainen viulisti ja hänen oli tarkoitus seurata isänsä jalanjälkiä taitavana pianistina, mutta valitsi harrastukseksi karting-autoilun. Sutil omistaa harvinaisimpiin superautoihin lukeutuvan McLaren Senna LM-mallin, jota on valmistettu vain kaksikymmentä kappaletta ja jonka McLaren on valmistanut vain uskollisimmille asiakkailleen.
Aiheesta muualla

Kuvia tai muita tiedostoja aiheesta Adrian Sutil Wikimedia Commonsissa
Virallinen sivusto (saksaksi) (englanniksi)
Adrian Sutil Facebookissa
Adrian Sutil Twitterissä
Adrian Sutil: tilastot (Arkistoitu – Internet Archive)
Sutil Force Indiansa ratissa Britannian GP:ssa 2008.
Sutil Ranskan GP:ssä kaudella 2008.
Adrian Sutil Malesian GP:n harjoituksissa kaudella 2013.
Jouni Aalto

| Jouni Aalto |
| --- | --- |

Henkilötiedot
Syntynyt: 3. lokakuuta 1988 (ikä 36) Tampere, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  184 cm
Paino:  88 kg
Seura
Seura:  Koovee
Sarja:  Suomi-sarja
Pelinumero:  29
Pelaajaura
Pääsarjaura:  2008–
Aik. seurat:  Ilves (SML) LeKi (Mestis) Hermes (Suomi-sarja) Sport (Mestis) Nopy (Suomi-sarja)
| Jouni Aalto |
| --- | --- |

Henkilötiedot
Rullakiekkoilija
Pelipaikka:  puolustaja
Maajoukkue 
MM-kisat:  2011–
Mitalit:  1–2–1
SM-liiga
Seurat:  Koovee Rollers
Kaudet:  2011–
Mitalit:  2–5–1
MLRH European Summer Cup
Seurat:  Koovee Rollers
Kaudet:  2012
Runkosarja:  4+2=6
Mitalit:  1–0–0
Palkinnot:  Dream Team 2012
| Mitalit> Maa:   Suomi.Miesten rullakiekko.MM-kilpailut  | Mitalit> Maa:   Suomi.Miesten rullakiekko.MM-kilpailut  | Mitalit> Maa:   Suomi.Miesten rullakiekko.MM-kilpailut  | Maa:   Suomi> Miesten rullakiekko. |
| --- | --- | --- | --- |
|  Kultaa | Pardubice 2014 | rullakiekko |  |
|  Hopeaa | Bratislava 2017 | rullakiekko |  |
|  Hopeaa | Tampere 2015 | rullakiekko |  |
|  Pronssia | Ingolstadt 2012 | rullakiekko |  |
Jouni Aalto (s. 3. lokakuuta 1988 Tampere [lähde? ]) on suomalainen jääkiekkopuolustaja, joka pelaa Suomi-sarja -joukkue Kooveessa. Hän on pelityyliltään peruspuolustaja ja osaa pelata hyvin molempiin suuntiin.